《答申凫盟约游隆虑》
清代·张盖

西南林壑动高兴，爱有山村间水村。山入太行盘鸟道，水分瀑水下云根。

得同郑子耕岩谷，何异庞公隐鹿门。仗汝远寻先卜筑，愿将白发共朝昏。

作者简介：明末清初直隶永年人，字覆舆，一字命士，号箬庵。明季诸生。工诗，善草书。游踪遍齐、晋、楚、豫。入清，自闭土室中，虽妻子不得见。遂成狂疾，常自毁其稿。有《柿叶集》。